Míchel Salgado

Miguel Ángel Salgado Fernández (født 22. oktober 1975 i As Neves) var en spansk fotballspiller som er best kjent for sin offensive spillestil og knallharde taklinger. Høyrebacken fikk kallenavnet Il Due (italiensk for nummer 2), etter nummeret han spilte med på ryggen gjennom store deler av karrieren.

Salgado begynte karrieren i 1994 hos Celta Vigo. Første sesong spilte han 20 kamper for klubbens B-lag, før han tok steget opp på førstelaget i 1995. I 1996 ble han lånt ut til UD Salamanca, før han spilte ytterligere to år for Celta. I 1999 gikk Salgado til Real Madrid for om lag 11 millioner euro, og gjennom en ti år lang karriere, med 254 kamper og 4 mål, i den spanske storklubben ble han en klubblegende.

Den 19. august 2009 signerte Salgado for den engelske klubben Blackburn Rovers. Han spilte 66 kamper for klubben over tre sesonger, før han la opp i 2012.

Salgado har også en lang landslagskarriere. Etter å ha gått gradene på ungdomsslandslagene (U18, U19, U20 og U21) debuterte han på  den 5. september 1998, i et svært overraskende tap mot  (2-3). Mellom 1998 og 2006 spilte Salgado til sammen 53 landskamper for Spania.

Referanser

Eksterne lenker 
 

Spanske fotballspillere
Spillere i Fotball-EM 2000
Spillere i Fotball-VM 2006
Fotballspillere for Celta de Vigo
Fotballspillere for UD Salamanca
Fotballspillere for Real Madrid CF
Fotballspillere for Blackburn Rovers FC
Vinnere av Mesterligaen i fotball for menn
Personer fra provinsen Pontevedra